મંગળવારે સુપ્રીમ કોર્ટમાં હાર્દિક તરફે સિનિયર ધારાશાસ્ત્રી કપિલ સિબ્બલ હાજર રહ્યા હતા. તેમણે કરેલી રજૂઆત બાદ સરકાર તરફે મુકુલ રોહતગીએ એવી રજૂઆત કરી હતી કે,સુરત પોલીસને આરોપી સામે ચાર્જશીટ દાખલ કરવા દેવાની પરવાનગી આપવામાં આવે. કેમ કે, જો તેઓ ચાર્જશીટ દાખલ નહીં કરે તો આરોપી જામીન મુકત થઇ જશે. આ કેસમાં સરકાર દ્વારા ડ્રાફટ ચાર્જશીટ સુપ્રીમ કોર્ટ સમક્ષ રજૂ કરવા પ્રયત્ન કરતાં જસ્ટિસ જે.એસ. ખેહર અને સી નાગપ્પનની ખંડપીઠે ડ્રાફટ ચાર્જશીટ જોવાનો ઇન્કાર કરી દીધો હતો અને સરકારને આદેશ કર્યો હતો કે, ૮ જાન્યુ. સુધીમાં પોલીસ કોર્ટ સમક્ષ ચાર્જશીટ રજૂ કરે. જેના આધારે સુરતની ક્રાઈમ બ્રાન્ચે કોર્ટમાં ચાર્જશીટ રજૂ કરી હતી.